Bestuurder aangekla ná nege in Limpopo-busongeluk sterf | Maroela Media
'n Man wat 'n bus bestuur het wat in 'n ongeluk betrokke was waartydens minstens nege persone gesterf het, sal na verwagting Dinsdag in die Polokwane-landdroshof verskyn op nege aanklagte van strafbare manslag.
Kol. Moatshe Ngoepe, woordvoerder van die polisie, het gesê beamptes in Westenburg, buite Polokwane, het die man in hegtenis geneem. "Hy wou die grens na Zimbabwe oorsteek nadat hy hospitaal toe geneem is saam met 51 passasiers wat tydens die ongeluk beseer is."
Terwyl die ondersoek voortgeduur het, het die man verdwyn ná hy uit die hospitaal ontslaan is en het in die rigting van die Beitbrug-grenspos gevlug. "Polisiebeamptes het 'n wenk ontvang en hulle het vinnig reageer. Hy is aangekeer waar hy in 'n goederevragmotor probeer wegkruip het om die grens só onwettig oor te steek."
Ngoepe het bygevoeg dis moontlik dat nog klagtes teen die man aanhangig gemaak kan word.
Die man se inhegtenisneming volg ná 'n ongeluk omstreek 05:00 op Vrydag, 21 September op die N1 in 'n suidelike rigting. Die bus was van Polokwane na Gauteng op pad toe die bestuurder glo beheer verloor en die bus omgeslaan het.
Altesaam 61 persone het in die bus gery, insluitend die bestuurder en bemanning. Nege persone is op die toneel dood verklaar.
19 sterf in ongelukke in Mpumalanga
Stuur die hele spul terug na van waar hulle lgekom het
Net 'n mors van belastinggeld om hulle hier te versorg en vir die saak te moet netaal teen die drywer
Cindy · 7 maande gelede
Ek verstaan nou nie hoe kan die dodetal vrydag op tien mense gestaan het en nou is dit net nege nie.
Gaan niks oorkom nie ! Skotvry Die bestuurder sê : Ek is so-so jammer 👍👍 en daar is alles afgehandel !